117. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Σ. 1155/33 της 24 Φεβρ./ 9 Μαρτ.  1979 (ΦΕΚ Β΄ 235) Περί βεβαιώσεως, με τους χρηματικούς καταλόγους των τελών κυκλοφορίας αυτοκινήτων, του αναλογικού τέλους χαρτοσήμου του οφειλομένου επί της συνεισπραττομένης εισφοράς υπέρ Τ.Σ.Α. Έχοντας υπόψη: 1.Τις διατάξεις του Νόμ. 2367/1953 «περί τίτλων κυριότητος, ταξινομήσεως, αδειών κυκλοφορίας και φορολογίας αυτοκινήτων». 2.Τις διατάξεις του Ν.Δ. 404/1974 «περί τροποποιήσεως και συμπληρώσεως της περί του Ταμείου Συντάξεων Αυτοκινητιστών Νομοθεσίας». 3.Τις διατάξεις του Νόμ. 599/1977 «περί τροποποιήσεως διατάξεων τινών του Κώδικος Δημοσίου Λογιστικού και του Κώδικος Εισπράξεως Δημοσίων Εσόδων». 4.Την αριθ. 175248/9416/20.12.1978 απόφασή μας «περί εισπράξεως Δημοσίων εσόδων με προεκδιδόμενα μηχανογραφικά τριπλότυπα εισπράξεως». 5.Τις διατάξεις του άρθρ. 10 του Νόμ. 187/1943 «περί τροποποιήσεως ενίων φορολογικών νόμων». 6.Την ανάγκη υπάρξεως συμφωνίας μεταξύ των χρηματικών καταλόγων βεβαιώσεως των τελών κυκλοφορίας αυτοκινήτων και των προεκδιδομένων μηχανογραφικών τριπλοτύπων εισπράξεως των τελών αυτών, αποφασίζουμε: Εγκρίνουμε το αναλογικό τέλος χαρτοσήμου του άρθρ. 10 του Νόμ. 187/1943 όπως ισχύει, που οφείλεται επί της εισπραττομένης εισφοράς υπέρ του Τ.Σ.Α., καθώς και η εισφορά Ο.Γ.Α. επί του χαρτοσήμου αυτού, να βεβαιούνται με τους χρηματικούς καταλόγους των τελών κυκλοφορίας αυτοκινήτων, να εμφανίζονται δε σ’ αυτούς, καθώς και στα σχετικά σημειώματα εκκαθαρίσεως των τελών κυκλοφορίας αυτοκινήτων, ενσωματωμένα με την εισφορά αυτή (Τ.Σ.Α.). Τα ανωτέρω εισπραττόμενα ποσά της εισφοράς υπέρ του Τ.Σ.Α., του επ’ αυτής αναλογούντος τέλους χαρτοσήμου και της υπέρ Ο.Γ.Α. εισφοράς επί του χαρτοσήμου, θα εισάγονται στον Κρατικό Προϋπολογισμό υπό τους κωδικούς αριθ. 1527, 1439 και 1434 αντιστοίχως. Σε περίπτωση συνιδιοκτησίας του αυτοκινήτου, το χαρτόσημο αυτό και η εισφορά Ο.Γ.Α. επί του χαρτοσήμου, θα επιμερίζονται ανάλογα με τα ποσοστά συνιδιοκτησίας και εάν από τη στρογγυλοποίηση των ποσών αυτών, κατά τον επιμερισμό, προκύπτει ποσό μη στρογγυλοποιούμενο στην ακεραία μονάδα, θα βαρύνει ή θα ωφελεί, το ποσό αυτό, έναν από τους συνιδιοκτήτες. Η απόφαση αυτή να δημοσιευθεί στην Εφημερίδα της Κυβερνήσεως. 28.Α.α.116-117 Κώδικας Τελών Χαρτοσήμου 